Predkladacia  správa

Materiál sa predkladá na rokovanie vlády v zmysle bodu B.1. uznesenia č. 966 zo dňa 7. decembra 2005.
 
	Na pozvanie predsedu vlády Mikuláša Dzurindu dňa 17.1.2006  uskutočnil predseda poľskej vlády K. Marcinkiewicz pracovnú návštevu Slovenskej republiky. Program návštevy zahŕňal stretnutie premiérov medzi štyrmi očami, plenárne rokovanie, tlačovú konferenciu a pracovný obed.

     	Rokovanie ukázalo, že rozvoj bilaterálnej relácie napreduje, členstvo oboch štátov v NATO a EÚ napomáha konsolidovať novú kvalitu vzťahov a spolupráce. Strany konštatovali zhodu alebo blízkosť stanovísk k hlavným medzinárodným udalostiam a otázkam. 

Partneri definovali priority bilaterálnej agendy na budúce obdobie s dôrazom na oblasť energetiky a dopravnej infraštruktúry. Pre ďalšie spolupôsobenie SR a PR boli veľmi užitočné aj konzultácie o ďalšom fungovaní V4, perspektíve EÚ a vonkajších témach (Ukrajina, Bielorusko a Západný Balkán).     

Predložený materiál má informatívny charakter, z toho dôvodu nebol predložený na medzirezortné pripomienkové konanie.